โอโซมัตสึซัง

โอโซมัตสึซัง () เป็นซีรีส์อนิเมะโทรทัศน์ญี่ปุ่นแนวสุขนาฏกรรม ผลิตโดยสตูดิโอปิเอโร สร้างอิงจากซีรีส์มังงะในปี พ.ศ. 2505 เรื่อง โอโซมัตสึคุง ของฟูจิโอะ อากัตสึกะ เพื่อฉลองครบรอบ 80 ปีชาตกาลของอากัตสึกะ ซีรีส์เป็นเรื่องราวของพี่น้องฝาแฝดสกุลมัตสึโนะหกคนจากซีรีส์ต้นฉบับที่เติบโตเป็นผู้ใหญ่ เนื้อเรื่องมีอารมณ์ขันแบบผู้ใหญ่มากกว่าเมื่อเทียบกับซีรีส์ต้นฉบับ ซีรีส์อนิเมะออกอากาศในประเทศญี่ปุ่นตั้งแต่เดือนตุลาคม พ.ศ. 2558 ถึงมีนาคม พ.ศ. 2559 และตอนพิเศษออกอากาศในเดือนธันวาคม พ.ศ. 2559 ฤดูกาลที่ 2 ออกอากาศตั้งแต่เดือนตุลาคม พ.ศ. 2560 ถึงมีนาคม พ.ศ. 2561 ฤดูกาลที่ 3 ออกอากาศตั้งแต่เดือนตุลาคม พ.ศ. 2563 ถึงมีนาคม พ.ศ. 2564 ฤดูกาลที่ 4 มีกำหนดออกอากาศในเดือนกรกฎาคม พ.ศ. 2568 ซีรีส์มังงะดัดแปลงวาดโดยมาซาโกะ ชิตาโรตีพิมพ์ในนิตยสารยูของสำนักพิมพ์ชูเอชะตั้งแต่เดือนมกราคม พ.ศ. 2559 ถึงตุลาคม พ.ศ. 2561 และย้ายไปตีพิมพ์ในนิตยสารคุกกี้ ของสำนักพิมพ์ชูเอชะตั้งแต่เดือนพฤศจิกายน พ.ศ. 2561 ถึงพฤศจิกายน พ.ศ. 2563 ภาพยนตร์อนิเมะออกฉายในเดือนมีนาคม พ.ศ. 2562 ภาพยนตร์อนิเมะลำดับที่ 2 ออกฉายในเดือนกรกฎาคม พ.ศ. 2565

 อ้างอิง 

 แหล่งข้อมูลอื่น 
 เว็บไซต์ทางการของอนิเมะ 


หมวดหมู่:อนิเมะที่ออกฉายในปี พ.ศ. 2558
หมวดหมู่:อนิเมะที่ออกฉายในปี พ.ศ. 2560
หมวดหมู่:อนิเมะที่ออกฉายในปี พ.ศ. 2563
หมวดหมู่:มังงะที่ตีพิมพ์ในปี พ.ศ. 2559
หมวดหมู่:อนิเมะเริ่มต้นใหม่
หมวดหมู่:การ์ตูนทีวีแอนิเมชันเริ่มต้นใหม่
หมวดหมู่:การ์ตูนญี่ปุ่นแนวโจเซ
หมวดหมู่:การ์ตูนญี่ปุ่นแนววรรณกรรมล้อ
หมวดหมู่:ตัวละครกลุ่มหก
หมวดหมู่:ปิเอโรต์ (บริษัท)
หมวดหมู่:มังงะของสำนักพิมพ์ชูเอชะ
หมวดหมู่:รายการโทรทัศน์ของทีวีโตเกียว